b'\n_START_ARTICLE_\nMIMO\n_START_SECTION_\nMIMO istorija\n_START_PARAGRAPH_\nPirmos mintys \xc5\xa1ioje srityje (daugelio anten\xc5\xb3 sistem\xc5\xb3 panaudojime) buvo i\xc5\xa1sakytos A. R. Kaye ir D. A. George (1970) bei W. van Etten (1975, 1976). Jack Winters ir Jack Salz, dirbdami Bell Laboratories kompanijoje, 1984 ir 1986 para\xc5\xa1\xc4\x97 kelet\xc4\x85 straipsni\xc5\xb3 apie MIMO technologijos panaudojimo galimyb\xc4\x99.\n_START_SECTION_\nPrincipin\xc4\x97s technologijos\n_START_PARAGRAPH_\nArogyaswami Paulraj ir Thomas Kailath pasi\xc5\xabl\xc4\x97 ir u\xc5\xbepatentavo erdvinio sutankinimo (angl. spatial multiplexing) koncepcij\xc4\x85 panaudojant MIMO 1993 metais. 1996 metais, Greg Raleigh ir Gerard J. Foschini suman\xc4\x97 patobulinti MIMO: kelias siuntimo antenas prijungti prie to paties si\xc5\xb3stuvo. Taip buvo padidintas ry\xc5\xa1io efektyvumas. 1998 Bell Labs kompanija buvo pirmoji, kuri pademonstravo erdvinio sutankinimo prototip\xc4\x85 \xe2\x80\x9cspatial multiplexing (SM)\xe2\x80\x9d.\n_START_SECTION_\nPritaikymo sferos\n_START_PARAGRAPH_\n2001 metais rinkoje pasirod\xc4\x97 Iospan Wireless sukurta MIMO-OFDMA technologija, kuri panaudojo tiek \xe2\x80\x9ediversity\xe2\x80\x9d kodavim\xc4\x85, tiek ir erdvin\xc4\xaf multipleksavim\xc4\x85. 2006 metais keletas \xc5\xbeymi\xc5\xb3 pasaulio kompanij\xc5\xb3 (Beceem Communications, Samsung, Runcom Technologies ir kt.) pritaik\xc4\x97 MIMO-OFDMA pagr\xc4\xafstus sprendimus kuriant IEEE 802.16e standart\xc4\x85, reglamentuojant\xc4\xaf pla\xc4\x8diajuost\xc4\xaf beviel\xc4\xaf IP paketin\xc4\xaf tinkl\xc4\x85, verslo segmente geriau \xc5\xbeinoma kaip \xe2\x80\x9cWIMAX\xe2\x80\x9d. Galima teigti, jog visos ateities (pvz.: ketvirtos kartos) mobilios telekomunikacij\xc5\xb3 sistemos dirbs naudojant MIMO.'